By herhaling wys die ekonome daarop dat ons land se ekonomie moet groei en dat dit die enigste wyse is hoe kapasiteit geskep kan word om al die knelpunte sinvol te kan aanspreek. Solank die beleggers onseker is oor die keuse wat gemaak gaan word oor watter beginsels die ekonomie gaan rig, sal kapitaal nie voldoende vas belê word nie. Kapitaal volg nie onsekerheid nie, allermins as die klanke van onteiening sonder vergoeding deur die regerende party as beleid aanvaar word.
Die ANC sukkel om dit reg te kry om die regte seine uit te stuur om beleggingsvertroue te kan wen. Indien hulle hul nie onomwonde verbind tot privaat besitreg en die vrye mark en wegbeweeg van sosialisme en kommunisme nie, sal die proses om by groei te kan uitkom, nie geaktiveer word nie. Die fokus moet op die resultate wees in belang van Suid-Afrika en nie die korttermyn-oorlewing van die ANC nie.
Mooi saamgevat Bennie, maar soos ons weet is Afrika-kultuur anders ingestel as die van ons westerse denke. Die vervanging van Zuma kan tydelike verligtigting beteken maar kyk ons na Edward Zuma se oproep om radikale ekonomiese transformasie dan besef ons dat die pad vorentoe, veral vir die landbou sektor nie maklik gaan wees nie.